<classify> KAMATI ya Kudumu ya Bunge ya Uwekezaji wa Mitaji ya Umma PIC, imemuagiza Msajili wa Hazina kuweka mfumo maalumu kwa mashirika na taasisi za umma, utakaozilazimisha kutoa gawio kwa serikali. Pia imetaka kuwepo maelezo ya kutosha kwenye mapato ya kampuni na taasisi za umma ili kuondoa udanganyifu wa kuficha kile walichokipata, sambamba na suala la kuunganisha kampuni ili kupunguza gharama za uendeshaji. Bunge limetoa agizo hilo baada ya kukutana na menejimenti ya Kampuni ya Usimamizi wa Rasilimali za Uwekezaji na Huduma kwa Wawekezaji UTT AMIS jijini hapa jana.Mwenyekiti wa PIC, Dk Raphael Chegeni alisema utaratibu wa sasa umekuwa haueleweki, jambo ambalo linafanya taasisi na mashirika ya umma kutoa gawio kwa serikali kwa utashi wao. Suala la gawio lazima kuwe na formula utaratibu maalumu na ambao unaeleweka na isiwe for the wish utashi wa wajumbe wa bodi au wanahisa, alisema mbunge huyo wa Busega mkoani Simiyu.Aliongeza: Kinachotakiwa kufanyika ni kuwa na utaratibu ambao kampuni itaufuata pindi itakapokuwa imetengeneza faida, gawio linaweza kuwa moja ya tatu basi iwe mmoja ya tatu. Dk Chegeni alisema ni lazima kuwe na maelezo ya kutosha kwenye fedha, ambazo kampuni inazipata ili kuepusha udanganyifu wa kuficha mapato. Mapato yanayopatikana nje ya kodi ni makubwa, lakini watu wamekuwa wakijipangia matumizi wenyewe.Msajili weka utaratibu kila robo mwaka kuwe na taarifa ijulikane namna taasisi za serikali zilivyofanya kazi, alisema. Aidha, Msajili wa Hazina alishauriwa kuziweka kwenye madaraja taasisi na mashirika ya umma, kubaini lipi lipo kwenye hali nzuri na ambalo linakaribia kufa. Tuone hawa safi, walipo kati na waliopo chini ili tuone namna ya kuyasaidia. Anayefanya vizuri tumsaidie na tunayeona hafanyi vizuri tuachane naye, alisema Dk Chegeni.  <topic>: KITAIFA 